作者:湯舜民
標題:梁州・看鞍馬上諸公袞袞，聽刀戈下眾口嗷嗷。因此上五雲迷卻長安道。
內容:曳裾休嘆，投筆空焦；題橋謾逞，擊楫徒勞。直鉤兒怎釣鯨鰲，悶弓兒難謝鵬雕。喜的是硯池內通流著千丈滄溟，詩卷裡包藏著九重宣詔，書樓上接連著萬里雲霄。雖道是淺識，寡學。這幾篇齊魯論也不下於黃公略，捻吟髭自含笑。矯首中天日正高，豪氣飄飄。